                             højesterets dom
                          afsagt onsdag den 25. august 2010
sag 196/2009
(2. afdeling)
ankestyrelsen
(kammeradvokaten ved advokat benedicte galbo)
mod
fødevareforbundet nnf som mandatar for a
(advokat martin haug)
i tidligere instans er afsagt dom af østre landsrets 23. afdeling den 15. juni 2009.
i pådømmelsen har deltaget fem dommere: per sørensen, asbjørn jensen, vibeke rønne,
jens peter christensen og lars hjortnæs.
påstande
appellanten, ankestyrelsen, har påstået frifindelse.
indstævnte, fødevareforbundet nnf som mandatar for a, har nedlagt påstand om, at
ankestyrelsen skal anerkende hendes skulderlidelser som erhvervssygdomme, jf. den dagæl-
dende arbejdsskadesikringslov § 10, subsidiært at ankestyrelsen skal anerkende én af hendes
skulderlidelser som en erhvervssygdom. mere subsidiært har forbundet nedlagt påstand om, at
sagen hjemvises til fornyet behandling ved ankestyrelsen.
supplerende sagsfremstilling
i en supplerende udtalelse af 12. februar 2010 har retslægerådet besvaret følgende spørgsmål
således:
       ”spørgsmål 12.
       retslægerådet har ved besvarelsen af spørgsmål 6 beskrevet cyklustiden for indstævntes
       arbejde i perioden 1957-66, men ikke for de to øvrige perioder.
                                                 - 2 -
       retslægerådet bedes på baggrund af retssagens akter og indstævntes egen forklaring i
       landsretten oplyse, hvad cyklustiden har været for de arbejdsopgaver, som indstævnte
       havde i perioderne 1966-72 og 1973-89.
       retslægerådet bedes i tilknytning hertil oplyse, om arbejdet i perioden ud fra en læge-
       faglig vurdering kan betragtes som repetitivt (indeholdende mange gentagelser).
       oplysninger om arbejdets karakter findes i den arbejdsmedicinske journal, bilag 2.
       1966-73 har a pakket 105 dåser per time svarende til en cyklustid på 34 sekunder. ar-
       bejdet har imidlertid bestået i flere kvalitativt ensartede bevægelser, hvorfor arbejdet
       efter retslægerådets opfattelse kan karakteriseres som højrepetitivt. specielt på grund af
       bevægelsen med at hente en bakke med henholdsvis 7 kg kød i skulderhøjde må arbej-
       det betegnes som skulderbelastende.
       1973-1988 har akkorden været 900 dåser per dag svarende til en cyklustid på 28 sekun-
       der ved en 7 timers effektiv arbejdsdag. arbejdet har også her bestået i flere kvalitativt
       ensartede bevægelser, hvorfor arbejdet efter retslægerådets opfattelse kan karakterise-
       res som højrepetitivt. arbejdet har været tungt, idet den samlede løftede byrde har været
       30 tons. de i alt 10 tons dåser blev afleveret på et bånd, der var placeret i en højde af
       130 cm …, hvilket bidrager til skulderbelastningen. retslægerådet vurderer, at arbejdet
       i denne periode har været højrepetitivt og skulderbelastende.
       spørgsmål 13.
       i det omfang retslægerådet kommer frem til, at arbejdet har været repetitivt (indehol-
       dende mange gentagelser) bedes det oplyst, hvorvidt dette forhold indebærer en forhøjet
       risiko for slidgigt og/eller rotator cufflidelser.
       arbejde af ovennævnte karakter øger efter retslægerådets vurdering risikoen for op-
       ståen af rotator cuff lidelser. der er ikke god evidens for, at det fører til udvikling af
       slidgigt.”
højesterets begrundelse og resultat
af de grunde, der er anført af landsretten, tiltræder højesteret, at as slidgigt ikke kan
anerkendes som en erhvervssygdom efter den dagældende arbejdsskadesikringslov § 10, stk.
1, nr. 1 eller 2, og at hendes rotator cuff lidelse ikke kan anerkendes i medfør af lovens § 10,
stk. 1, nr. 1 eller nr. 2, 1. led.
af retslægerådets besvarelse af spørgsmål 1 fremgår bl.a., at der hos a er påvist omfattende
læsioner af begge skuldres rotator cuff. af flertallets besvarelse af spørgsmål 4 fremgår, at der
er dokumenteret en usædvanlig langvarig og tung specifik erhvervsbetinget belastning af hen-
des skulderled, og at der hos a ikke er påvist eller kendt andre specifikke dispositioner for
lidelsen.
                                                - 3 -
efter det oplyste om arbejdets varighed og karakter sammenholdt med retslægerådets udta-
lelser i øvrigt tiltræder højesteret herefter, at det er tilstrækkeligt sandsynliggjort, at as rota-
tor cuff lidelse i overvejende grad er forårsaget af arbejdets særlige art, jf. lovens § 10, stk. 1,
nr. 2, 2. led.
højesteret stadfæster derfor dommen.
                                      thi kendes for ret:
landsrettens dom stadfæstes.
i sagsomkostninger for højesteret skal ankestyrelsen betale 50.000 kr. til fødevareforbundet
nnf som mandatar for a.
sagsomkostningsbeløbene skal betales inden 14 dage efter denne højesteretsdoms afsigelse og
forrentes efter rentelovens § 8 a.
